Ամեն ինչ թիփ թոփ կամ Զակի և Քոդիի կյանքը

«Ամեն ինչ թիփ թոփ կամ Զաքի և Քոդիի կյանքը» (), ամերիկյան հեռուստասերիալ, կատակերգություն՝ բաղկացած երեք եթերաշրջաններից։ Սերիալը ստեղծվել և պատկանում է Ուոլթ Դիսնեյ ընկերությանը։ ԱՄՆ-ում սերիալը ցուցադրվել է Disney Channel և Disney XD ալիքներով։

Սյուժե 
Զաք և Քոդի Մարտին (Դիլան և Քոուլ Սփրոուս)՝ տասներկուամյա երկվորյակներն, ապրում են հիասքանչ հյուրանոցում՝ «Թիփ-թոփ», որտեղ երգում է իրենց մայրը՝ Քերրին (Քիմ Ռոդս)։ Նրանք հաճախ են հայտնվում անհեթեթ իրավիճակներում, որտեղից նրանց միշտ օգնում են դուրս գալ իրենց ընկերները՝  Մեդդին (Էշլի Թիսդեյլ), հյուրանոցի տնօրենի աղջիկ՝ Լոնդոնը (Բրենդա Սոնգ), մեխանիկ և սանտեխնիկ Արվինը (Բրայան Ստեփանեկ), միջանցքային սպասավոր Էստեբանը (Ադրիան Ռ'Մանտե), մենեջեր Պարոն Մոսբին (Ֆիլ Լյուիս), դռնապան Նորմանը, մատուցող Պատրիկը (Պատրիկ Բրիստու) և սպասավորուհի Մյուրիելը (Էստել Հարրիս) և ուրիշներ։

Չնայած նրան, որ նրանք արտաքնապես իրար նման են, սակայն բնավորությամբ երկվորյակները տարբեր են։ Զաքը լավատես է և կատակասեր, հաճախ է կատարում հիմար քայլեր, տանել չի կարողանում դպրոցը։

Քոդին, հակառակը՝ զգայուն է, միամիտ, ճշմարտասեր, լավ աշակերտ է։

Հիմնականում գործողությունները տեղի են ունենում հյուրանոցում, երբեմն եղբայրների դպրոցում։

Դերերում 

 Քոդի Մարտին (Քոուլ Սփրոուս)՝ հանգիստ և ավելի խելացի երկվորյակ, ով տաս րոպեով փոքր է Զաքից։ Ունի ընկերուհի՝ Բարբարան։ Քոդի մեկ շաբաթ անց է կացրել վաշինգտոնյան նախագծում և մաթեմատիկական ճամբարում։ Բնավորությամբ թույլ է Զաքից, սակայն միշտ համաձայնվում է եղբոր ծրագրերի հետ։
 Զաք Մարտին (Դիլան Սփրուս) ինչպես հայտնի է նախանձ և ծույլ։ Նա ծնվել է ժամը 6:30-ին, իսկ Քոդին 6:40-ին, և այդ 10 րոպեն նա օգտագործում է Քոդիի դեմ։ Համարելով իրեն ավագ եղբայր՝ ամբողջ աշխատանքը բարդում է Քոդիի վրա։ Հաճախ է Քոդիին տալիս «եղբայրական» խորհուրդ։ Սիրահարված է Մեդիին։
 Լոնդոն Թիփ-Թոփ (Բրենդա Սոնգ) «Թիփ-Թոփ» հյուրանոցի տնօրենի՝ Ուիլֆրեդ Թիփթոփի միակ աղջիկը։ Լոնդոն՝ հարուստ աղջիկ է իր սեփական մասնավոր հյուրանոցի սենյակով։ Սիրում է նորաձևությունը և հագնում է միայն հեղինակավոր մոդելների հագուստների ոճով կարված շորեր։ Նա չի սիրում իրեն ոչ հարազատ մայրիկներին և հաճախ խոսում է Պարոն Մոսբիի և Մեդդիի հետ իր խնդիրների մասին։ Նա նաև ունի իր սեփական վեբ-շոուն՝ «Այ, այո՛ ես։ Լոնդոն Թիփ-թոփ գլխավոր դերում», որը կա նաև նախագծի պայմաններում և իրական կյանքում։ Թեպետ երևում է, թե Լոնդոնը միշտ ունեցել է լավ կյանք, սակայն ոչ, նրա մանկությունը հիասքանչ չէր։
 Մեդելայն «Մեդդի» (Էշլի Թիսդեյլ)՝ Թիփ-թոփ հյուրանոցի հրուշակեղենի վաճառողուհի, ով նաև եղել է «Վեդրե Կուխադանյաում» հաշվապահ, «Թիփ-թոփ» հին մանկապարտեզում դայակ և «Դրախտ Երկրի վրա» իր ամառային ճամբարի փաստաբան։ Շատ աշխատասեր է, անկեղծ ու խելոք։ Մեդդին Լոնդոնի ամենամոտ ընկերուհին է, չնայած Լոնդոնը հաճախ է նրա հետ ծառայի պես վարվում։ Զաքը սիրահարված է նրան։  
 Պարոն Մերիոն Մոսբի (Ֆիլ Լյուիս)՝ հյուրանոցի ղեկավար։ Չնայած նա իրեն այնպես է պահում, ասես չի սիրում Զաքին և Քոդիին, բայց իրականում նա մեծ կախվածություն ունի նրանցից։ Պարոն Մոսբի սկսել է իր կարիերան Թիփ-թոփում 1970-ական թվականներից։ Պարոն Մոսբին ավելի հարազատ է Լոնդոնին, քան նրա հարազատ հայրը։ Նա սովորոեցրել է նրան քայլել, խոսել և նույնիսկ փորձել է սովորեցնել վարել մեքենա։ Պարոն Մոսբին ունի ավագ եղբայր, ով շատ հարուստ է, նաև ունի տասնվեցամյա բարեկամուհի, ով աշխատում է հյուրանոցի հրուշակեղենի վաճառողուհի Մեդդիի հետ միասին։ Պարոն Մոսբին նաև լավ պարում է ու խաղում է գոլֆ։
 Քերի Մարտին (Քիմ Ռոդս)՝ Զաքի և Քոդիի միայնակ մայրը։ Աշխատում է Թիփ–թոփ հյուրանոցում, որպես երգչուհի։ Քերին իր որդիների հետ մինչ Թիփ – թոփ հյուրանոց գալը եղել է մի շարք քաղաքներում, բայց ամենաշատը նարն դուր էր եկել Բոստոն քաղաքը։ Քերին ամուսնացել էր Քյորթոմ Մարտինի հետ, սակայն նրանք ամուսանլուծվել են այն ժամանակ, երբ ծնվել են երկվորյակները։ Երբ Զաքը և Քոդին կռվում են, Քերին պատմում է իր նախկին ընկերների մասին։
 Արվին Հակկաուզեր (Բրայն Ստեփանեկ)՝ մեխանիկ և սանտեխնիկ։ Բոլոր նրա գյուտերն անհաջող են՝ օրինակ․ սոսինձը պայթում է, գերակտիվ գլաչմուշկները չեն կանգնում և այլն։ Մինչև ականջների ծայրը սիրահարված է Քերիին։
 Էստեբան Հուլիո Ռիկարդո Մոնտոայն դե լա Ռոսսա Ռամիրես (Ադրիան Ռ’Մանտե)՝ Թիփ–թոփի գլխավոր առաքիչը։ Էստեբանը տնօրինում է  կապույտ ոտքերով տնային հավերին, որոնց անվանում է Դադլիներ։ Նրա կյանքը չափազանց փոփոխական է․ այսօր կարող է լինել տնօրեն, վաղը՝ խղճուկ։
 Պատրիկ (Պատրիկ Բրիստոու) Թիփ–թոփ ռեստորանի սեղանապետ, շոուի ամենազվարճալի դեմքերից մեկը։ Արհամարհանքով է մոտենում բոլորին, հատկապես Զաքին և Քոդիին։ Շատ է սիրում կոկոսի համով մաստակներ և չի սիրում Մեդդիին, որովհետև նա չի վաճառում դրանք Պատրիկին։

Էպիզոդների ցանկ

Ծանոթագրություններ

Արտաքին հղումներ 
 Վիքիա Suite Life
 Կայք Disney Channel.co.uk 
 Թիփ–թոփ Լոնդոնի կայքը
  Կայք TV Guide.com
  Կայք The Suite Life on Deck

Անգլերեն հեռուստասերիալներ